Diari Oficial de la Generalitat Valenciana


Sumari del DOGV 9888, del 09-07-2024 (2024/6333)

RESOLUCIÓ de 21 de juny de 2024, de la Direcció General de Producció Agrícola i Ramadera, per la qual s'admeten a tràmit les sol·licituds proposades per les comunitats de regants, i altres entitats de reg, en relació amb el foment de la utilització racional de l'aigua i millora de l'eficiència energètica en regadius per a l'exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6333


Organisme emissor
:   Conselleria d'Agricultura, Ramaderia i Pesca

Tipus de document
:   Resolució

RESOLUCIÓ de 21 de juny de 2024, de la Direcció General de Producció Agrícola i Ramadera, per la qual s'admeten a tràmit les sol·licituds proposades per les comunitats de regants, i altres entitats de reg, en relació amb el foment de la utilització racional de l'aigua i millora de l'eficiència energètica en regadius per a l'exercici 2024. [2024/6333]  
En el capítol III del títol VI de la Llei 5/2019, de 28 de febrer, d'estructures agràries de la Comunitat Valenciana s'arrepleguen les disposicions generals i les mesures de foment que l'Administració autonòmica prestarà a les comunitats de regants i altres entitats de reg per al foment i ordenació de l'adequada utilització de l'aigua de reg.  
  
D'acord amb la disposició final tercera de l'Orde 7/2023, de 6 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores per a la concessió d'ajudes a les comunitats de regants i altres entitats de reg, en relació amb la utilització racional de l'aigua i la millora de l'eficiència energètica, delega en la direcció general amb competències en matèria de regadius per a dictar actes, les instruccions i resolucions precises per a l'aplicació de l'orde esmentada.  
La Resolució de 18 de desembre de 2023, de la Conselleria d'Agricultura, Ramaderia i Pesca (DOGV 9751, 22.12.2023), que va convocar les comunitats de regants i altres entitats de reg perquè presentaren les seues sol·licituds d'ajuda, va establir en un mes, des del següent a l'entrada en vigor d'eixa resolució, el termini de presentació de les sol·licituds.  
Finalitzat el termini i avaluades les sol·licituds presentades en este termini, s'ha establit la prelació entre estes per aplicació del barem acumulatiu descrit en la base sèptima de les bases reguladores (Orde 7/2023, de 6 d'abril).  
Vista la puntuació obtinguda per cada una de les propostes i l'import global màxim establit en la Resolució 6 de juny de 2024, de la Direcció General de Producció Agrícola i Ramadera, resolc:  
  
Primer  
L'admissió a tràmit de les sol·licituds relacionades en l'annex I d'esta resolució, les subvencions de la qual se satisfaran a càrrec del programa 531A00, capítol 7, línia S0130, «Racionalització de l'ús de l'aigua per a reg: gota a gota», de la Llei de pressupostos de Generalitat de 2024, per l'import global màxim establit en la Resolució de 6 de juny de 2024, de la Direcció General de Producció Agrícola i Ramadera.  
  
  
Segon  
S'admeten a tràmit les sol·licituds incloses en l'annex I per complir els requisits per a ser subvencionades, ordenades d'acord amb la puntuació obtinguda per l'aplicació dels barems per a cada un dels dos tipus d'ajuda previstes i que es proposa subvencionar per aconseguir el crèdit disponible de la convocatòria.  
  
Tercer  
Es crea una llista de reserva amb les sol·licituds incloses en l'annex II que complixen els requisits i ordenades d'acord amb la puntuació obtinguda per l'aplicació dels barems per a ser subvencionades però per a les quals no hi ha crèdit disponible. Estes sol·licituds podran ser proposades per a ser subvencionades posteriorment en la mesura en què aconseguira el crèdit disponible, en cas de renúncia per part d'altres entitats de reg, en cas que els seus projectes no foren finalment aprovats o en cas d'augment del crèdit disponible per qualsevol altra causa.  
  
  
Quart  
S'ha desestimat les sol·licituds incloses en l'annex III que no complien els requisits previstos en les bases i en la convocatòria, per les raons que s'hi indiquen.  
Quint  
A l'efecte del que disposa l'article 88 de la Llei 5/2019, de 28 de febrer, d'estructures agràries de la Comunitat Valenciana, es classifiquen les obres que s'han de realitzar com d'interés general agrari de la Comunitat Valenciana.  
  
Sext  
D'acord amb el punt 4 de la base octava de l'Orde 7/2023, de 6 d'abril, les entitats de reg les sol·licituds de les quals hagen sigut admeses a tràmit i que no ho hagen presentat en la sol·licitud, presentaran un projecte que haurà de reunir les característiques indicades en esta base i el seu termini de presentació serà com a màxim de tres mesos des de la data de resolució d'admissió a tràmit.  
El contingut del projecte haurà d'ajustar-se al que disposa l'article 123 del Reial decret 3/2011, de 14 de novembre, pel qual s'aprova el text refós de la Llei de contractes del sector públic.  
Les obres hauran de disposar de l'autorització administrativa, si fora necessari per a alguna de les actuacions sol·licitades, en relació amb el Pla d'acció territorial sobre prevenció del risc d'inundació en la Comunitat Valenciana (PATRICOVA).  
Així mateix, haurà de tramitar-se la corresponent llicència d'obres a l'ajuntament respectiu.  
  
Sèptim  
Segons el que indica l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els projectes seran objecte de supervisió, com a tràmit previ a la seua aprovació per la Direcció General de Producció Agrícola i Ramadera.  
Una vegada es notifique a l'entitat beneficiària la resolució aprovatòria del projecte per la direcció general competent en regadius, esta procedirà a iniciar la tramitació per a contractar l'execució de les obres subvencionades sense perjuí de la posterior resolució de concessió de l'ajuda.  
  
Octau  
Les comunitats de regants i altres entitats de reg procediran a la contractació i adjudicació d'acord amb el punt 1 de la base novena de l'Orde 7/2023, i remetran a la Conselleria la documentació enumerada en este punt, en un termini màxim de 3 mesos a comptar des de la data de notificació de la resolució aprovatòria de l'ajuda.  
  
A la vista de la documentació remesa, el servici competent en matèria de regadius procedirà a autoritzar la proposta de contracte o a rebutjar-la de manera motivada, indicant els criteris a seguir per a realitzar una nova proposta.  
  
Nové  
La direcció general competent en matèria de regadius dictarà les resolucions de concessió de les subvencions de les sol·licituds admeses a tràmit en la present resolució.  
  
Dècim  
Les ajudes econòmiques concedides a les diferents entitats es fixaran inicialment, per aplicació, als pressupostos màxims auxiliables, del percentatge esmentat en l'article 94 de la Llei 5/2019, de 28 de febrer.  
  
L'import definitiu, a abonar al beneficiari, es determinarà aplicant este percentatge a la inversió efectivament realitzada, justificada mitjançant l'aportació de certificacions d'obra amb les seues factures originals i justificants de pagament d'estes juntament amb la certificació del supervisor designat per l'Administració a este efecte. El pagament de la totalitat de cada factura se certificarà mitjançant certificat bancari o altres documents que tinguen valor probatori amb validesa en el tràfic jurídic mercantil.  
En cap cas, l'ajuda calculada de la manera descrita podrà superar l'import de la subvenció aprovada inicialment.  
Les certificacions d'obra a què es referix el present article s'emetran, almenys amb una periodicitat trimestral, excepte en casos degudament justificats i informats favorablement per la persona tècnica supervisora.  
Onzé  
D'acord amb la base reguladora número 15 punt 2 de l'annex de l'Orde 7/2023, de 6 d'abril, les entitats beneficiàries hauran de senyalitzar les obres mitjançant cartells on s'acredite l'existència i origen dels auxilis econòmics públics per a les actuacions en execució.  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les persones beneficiàries de la subvenció hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'esta. Esta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
  
Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
  
Dotzé  
La Direcció General de Producció Agrícola i Ramadera d'esta conselleria dictarà les normes pertinents per a la millor aplicació de tot el que es disposa en la present resolució.  
  
Contra este acte administratiu podrà interposar-se, potestativament, en el termini d'un mes des de la seua publicació, un recurs de reposició davant del conseller d'Agricultura, Ramaderia i Pesca, de conformitat amb l'article 124 de la Llei 39/2015 d'1 d'octubre, de procediment administratiu comú de les administracions públiques, o bé directament, en el termini de dos mesos des de la seua publicació, un recurs contenciós administratiu, d'acord amb el que establixen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de juny de 2024.- El director general de Producció Agrícola i Ramadera (p. d. O 7/2023, 06.04.2023; DOGV 9754, 14.04.2023): Simón Martínez Ruiz.  
  
  
  
ANNEX I  
  
LÍNIA UTILITZACIÓ RACIONAL DE L'AIGUA  
ENTITAT DE REG MUNICIPI BAREM  
C.R. POZO BOGUERA ALMEDÍJAR 15  
C.R. POZOS EL PALMERAL PEDRALBA 14  
C.R. DE LORIGUILLA LORIGUILLA 14  
C.R. DE LLÍRIA LLÍRIA 14  
C.R. LA PORTERA-CAMPO ARCÍS REQUENA 14  
C.R. SINDICAT DE REGS DE L'HORTA D'ALACANT MUTXAMEL 13  
C.R. DE MASSALET CARLET 12  
C.R. DE OLOCAU OLOCAU 11  
C.R. SÉQUIA DE RASCANYA ALBORAIA 11  
C.R. SAGUNTO SAGUNT 11  
C.R. NOVA COMUNITAT JÚCAR-TÚRIA ALGINET 11  
C.R. RECAPLA PEDRALBA 11  
  
  
  
ANNEX I  
  
LÍNIA MILLORA DE L'EFICIÈNCIA ENERGÈTICA  
ENTITAT DE REG MUNICIPI BAREM  
C.R. FONTS MAJOR I MENOR SIMAT DE LA VALLDIGNA 13  
C.R. MURADA NORTE ORIHUELA 13  
C.R. GRUPO DE COLONIZACIÓN CHELLA 11  
S.C. ELS XILS DE TORRENT TORRENT 11  
C.R. POU DE LES MALLADES TURÍS 10  
C.R. POZO DE SAN ANTONIO DE TURIS TURÍS 10  
C.R. VALL DE BENEIXAMA BENEIXAMA 07  
C.R. VIRGEN DE GRACIA DE ALTURA ALTURA 06  
C.R. SÉQUIA MAJOR DE CORBERA CORBERA 04  
C.R. LA NEVERA LLOMBAI 04  
C.R. PLA CEREZO CATADAU 04  
CDAD. GENERAL USUARIOS ALTO VINALOPÓ VILLENA 04  
  
  
  
  
ANNEX II  
  
LÍNIA UTILITZACIÓ RACIONAL DE L'AIGUA  
ENTITAT DE REG MUNICIPI BAREM  
C.R. CANAL JÚCAR-TURIA SECTOR X PICASSENT 08